Az idei középszintű mozgóképkultúra és médiaismeret érettségin volt egy feladat, ahol a 24.hu, az Origo, a Hírcsárda és a Mindenegyben blog egy-egy címlapja szerepelt a feladatban, írja a 444 .

A diákoknak azt kellett eldönteniük, hogyan próbálják a kattintások számát növelni ezek az oldalak, és meg kellett állapítaniuk, hogy melyik oldal mértékadó, melyik álhírportál és melyik megbízhatatlan.

Az Oktatási Hivatal megoldókulcsában az Origó kapcsán egy állami intézménytől eléggé meglepő állítás olvasható:

Amennyiben a vizsgázó az Origót a megbízhatatlan hírportálok közé sorolja és válaszát azzal indokolja, hogy a tulajdonosi kör erős befolyása miatt a portál ma már nem tekinthető mértékadónak, a válasz elfogadható.

Egyébként az is helyes válasznak számított, ha mértékadónak jelölte meg az érettségiző.